HÁZIREND ÉS HELYI SZABÁLYOK

HÁZIREND

* Öltözködési etikett: galléros póló, vászonnadrág, hölgyeknek igény esetén szoknya, illetve sportcipő, golfcipő. Különösen mellőzendő a farmer, melegítő nadrág és felső, ujjatlan trikó, strandpapucs viselése. Az öltözködési etikett betartása kötelező a sorompón túli területeken, azaz a gyakorló részeken, a PAR3 pályán és a 9 szakaszos pályán. A driving rangen az öltözködési etikett betartása erősen ajánlott, de nem kötelező.
* Nem golfozó, az étteremben, illetve az étterem teraszán tartózkodó külsős vendégek számára az öltözködési etikett betartása nem kötelező.
* A golfpályához, illetve a gyakorló területekhez vezető sorompón nem haladhatnak át vendégek babakocsival, kerékpárral illetve bármilyen más, a golfozáshoz nem szükséges eszközzel.
* Tilos bármilyen háziállat bevitele a sorompón túli területre.
* Golfautó bérlés esetén a golfautót kizárólag az a 18. életévét betöltött személy vezetheti, aki a recepción átvette az autó kulcsát. A golfautót vezető személy felelős minden eseményért, mely a golfautó használat közben történik és köteles az esetlegesen okozott károkat megtéríteni.
* Nem golfozó vendégek a sorompón túli területre saját és mások biztonságának érdekében nem mehetnek, kivételes esetben – a recepción történt bejelentés után – flightonként maximum 1 vendég mehet kísérőként a golfozókkal, szigorúan betartva a biztonsági előírásokat.
* A sorompón túli területen, az adott pályarészre érvényes jogosultság nélküli játék vagy gyakorlás (green fee vagy éves tagság hiánya) szankciója 30.000 forint azonnali pénzbüntetés, második alkalommal a golfklub teljes területéről történő kizárás.
* A gyakorló területeken az általános szabályokon túl az alábbiak érvényesek:
  + A PAR3 pályára nem szükséges tee time foglalás, a játékosok a szabad helyek függvényében folyamatosan indulhatnak. Az előírt szintidő szakaszonként 10 perc, ha a játékosok ennél lassabban haladnak, kötelesek felvenni a labdát és továbbmenni a következő szakaszra, elkerülve ezzel a mögöttük haladó golfozók játékának akadályozását.
  + A chipping greenre a zászlótól maximum 20 méterről lehet felütni a golflabdát.
  + A pitching gyakorló területen a zászlótól maximum 60 méterről (az utolsó bójától) lehet ütni a golflabdát.
* A 9 szakaszos pályán történő játékhoz a klubtagok és külsős vendég golfozók is minden játéknál előzetesen tee time időpontot foglalnak.
* A tee time foglalásának menete:
  + előzetes regisztráció után a golfozó hozzáférést kap a Chronogolf rendszerhez és ezen keresztül, internetes felületen tud magának időpontot foglalni, illetve időpontot lemondani
  + a Highland recepció munkatársainak segítségével személyesen, telefonon vagy email-ben leadott igény alapján történő tee time foglalás
  + minden esetben köztelező minden játékos nevét megadni, akkor is, ha egy játékos több játékos nevében foglalja le az adott időpontot
* A játékos legkésőbb 5 órával a tervezett indulás előtt köteles lemondani tee time időpontját, ha nem tud megjelenni a foglalt időpontban. A nem lemondott tee time időpontok szankciója:
  + első alkalommal írásbeli figyelmeztetés
  + második alkalom után a Chronogolf rendszerhez történő hozzáférés letiltása, ezt követően a golfozó kizárólag a recepción keresztül tud személyesen, telefonon vagy email-ben tee time időpontot foglalni
  + harmadik alkalom után a játékos csak kizárólag személyesen a klubház recepción, az éppen aktuálisan szabadon maradt tee time időpontok függvényében tud foglalni, maximum 60 perccel későbbi időpontra
* Szigorúan tilos több játékos nevét fiktív módon megadni egy adott tee time időpontra azzal a szándékkal, hogy más golfozók már ne tudjanak az adott időpontra foglalni. A tee time foglalást intéző golfozó viseli a felelősséget és a fenti pontban részletezett szankciókat abban az esetben, ha ő foglalt más játékos nevében is időpontot és az illető játékos nem jelent meg, függetlenül a távolmaradás valós okától.
* Egy flight maximális létszáma 4 fő. Játékosok tudomásul veszik, hogy a flightok összeállítása a golfklub jogosultsága és a 4 fős maximum eléréséig más játékosok beosztása is lehetséges.
* Minden flight játékosaival maximum 1 fő nem golfozó vendég sétálhat a golfpályán, szigorúan ügyelve arra hogy a vendég sem magára, sem másokra nézve ne jelentsen biztonsági kockázatot.
* Minden külsős vendég golfozó a játék előtt kötelezően a recepción bejelentkezik és green fee-t vásárol.
* Minden játékos az ellenőrző pontnál, a golfpályán és a gyakorló területeken kérés esetén haladéktalanul köteles felmutatni az ügyfél-kártyát.
* A tee time startidő betartása kötelező. Ennek mulasztása esetén játékos elveszíti pozícióját, illetve a fenti pontokban részletezett szankciókat kapja.
* A játékosok az 1. elütőről kezdik a játékot, az elütőre lépés előtt ügyfélkártyájukat kötelezően odaérintik a leolvasó oszlophoz. A marshal konténernél kihelyezett monitoron a Chronogolf rendszerben rögzített tee time időpontok és nevek szerepelnek, a játék csak érvényes tee time időpont birtokában kezdhető el.
* A golfozók a játék folyamatossága érdekében a provizórikus és a játszhatatlan labda szabályait alkalmazzák. A labdakeresésre rendelkezésre álló idő 3 perc.
* A 9 szakaszos pályán az adott kör lejátszására előírt szintidő 2 óra 14 perc (134 perc), mely az egyes szakaszok esetében az alábbi maximális játékidőt jelenti:

| Szakasz száma | Szintidő az adott szakaszra (perc) | Szintidő az indulástól számítva (perc) |
| --- | --- | --- |
| 1 | 17 | 17 |
| 2 | 14 | 31 |
| 3 | 15 | 46 |
| 4 | 15 | 61 |
| 5 | 15 | 76 |
| 6 | 12 | 88 |
| 7 | 15 | 103 |
| 8 | 18 | 121 |
| 9 | 13 | 134 |

* Esetleges torlódás esetén, amikor az egymást követő flightok utolérik egymást, az alábbi szabályok érvényesek. E szabályok betartására mind a játékosok, mind a marshal felhívhatják egymás figyelmét és mindenkinek kötelező ennek megfelelően eljárni.
* Amennyiben a játékos a megadott szintidőnél lassabban halad, köteles felvenni a labdát és továbbmenni a következő szakaszra, elkerülve ezzel a mögötte haladó golfozók játékának akadályozását.
* Amennyiben egy golfozó utoléri az előtte haladó flight játékosait, de azok még a megadott szintidőn belül vannak (vagyis nem ők haladnak lassan, hanem a mögöttük érkező játékos halad a szintidőnél gyorsabban), akkor a hátul haladó játékosnak semmilyen előjoga nincs, nem kényszerítheti az elöl lévő játékosokat gyorsabb haladásra.
* Ugyanakkor az elől haladó játékosok udvariasságból maguk elé engedhetik a mögöttük érkező golfozókat. Erre azonban csak abban az esetben van lehetőség, ha a flightok előtt legalább egy teljes szakaszon nincsenek más golfozók, mert különben előreengedés esetén az előrébb lévő szakaszokon fog kialakulni torlódás.
* A golfpálya területét körbekerítő, a vadkárok megakadályozását biztosító villanypásztor kerítésen szigorúan tilos átmászni, ütővel átnyúlni vagy a vezetékeket bármilyen módon megérinteni, működését veszélyeztetni. A vezetékeken kívüli terület pályán kívüli területnek minősül, az ide ütött labdák esetében az erre vonatkozó szabályok érvényesek. A pályán belüli területen lévő azon golflabdák esetében, melyeknél a villanypásztor akadályozza az ütést, a free drop szabályok érvényesek.
* A pályaszakaszokat kizárólag sorrendben játszhatja meg a játékos, szigorúan tilos a pályák sorrendjétől eltérően megjátszani a golfpálya szakaszokat.
* Szigorúan tilos több labdával illetve range labdával játszani, a Marshall kérésére meg kell mutatni a játékban lévő labdát.
* A PAR 3-as és a 9 szakaszos pályán szigorúan tilos gyakorolni.
* Range labdával történő játék, range labda eltulajdonítása, az adott pályarészen jogosultság nélküli játék (green fee vagy éves tagság hiánya), gyakorlás szankciója 30.000 forint azonnali pénzbüntetés, második alkalommal a golfklub teljes területéről történő kizárás.
* A játékos kötelessége a pálya állapotának megőrzése, megóvása. Ennek érdekében különösen fontos kötelessége a kiütött gyepdarab visszahelyezése (divot), a green-eken keletkezett labdanyomok kijavítása (pitchmark), a homokakadályban keletkezett labda- és lábnyomok elgereblyézése, a gereblye használat utáni visszahelyezése. Fenti szabályok megsértése a házirend megszegésének minősül és 30.000 forint pénzbírsággal, illetve klubból való kizárással sújtható.
* Kézikocsival (trolley) és golf kocsival tilos a bunker és a green között áthaladni.
* Szigorúan tilos a fémszegecses cipő használata.
* A golfautókon két személy utazhat két golftáskával.

A Budapest Highland Golf Club területén az ügyfelek kizárólag saját felelősségükre tartózkodnak és játszanak.